ประจำเดือนไม่มา2เดือนแล้วค่ะซื้อที่ตรวจมาตรวจ3ครั้งแล้ว ผลคือไม่ตั้งครรภ์อยากถามว่าถ้าไม่ได้ตั้งครรภ์ทำไมประจำเดือนถึงไม่มาสักทีคะ
สวัสดีค่ะ t14,หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ แสดงว่าก็ไม่ได้มีการตั้งครรภ์เกิดขึ้น ดังนั้น การที่ประจำเดือนไม่มานาน 2 เดือน จึงเกิดจากสาเหตุอื่นๆ เช่น1. การมีความเครียด ทำงานหนัก ออกกำลังกายมากไปพักผ่อนน้อย อดนอน อดอาหาร มีน้ำหนักลด2 . มีน้ำหนักขึ้นมาก หรือมีโรคอ้วน3. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำแนะนำควรรอประจำเดือนต่อไปก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุค่ะ